Nafarroako Parlamentuko Mahaiak, 2012ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Bakartxo Ruiz Jaso andreak aurkeztutako galdera, ospitaleguneko sukaldeko obren kostuari buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Osasun Batzordean izapidetzea.

Iruñean, 2012ko maiatzaren 14an

Lehendakaria: Alberto Catalán Higueras

GALDERAREN TESTUA

Bakartxo Ruiz Jaso, Bildu-Nafarroa parlamentu-taldeko kideak, Legebiltzarreko Erregelamenduari jarraiki, honako galdera aurkezten du, Osasun Kontseilari Marta Vera Janín andereak Osasun Batzordean ahoz erantzun dezan:

Zein irizpideri jarraitu dio Osasun Departamentuak Ospitaleetako sukaldeko obraren kostua 5,08 milioi eurotan kalkulatzeko? Nolabaiteko azterketa teknikorik egin al da?

Iruñean, 2012ko maiatzaren 10ean

Foru Parlamentaria: Bakartxo Ruiz Jaso

